b'\n_START_ARTICLE_\nA-ba-ba-ha-la-ma-ha\n_START_SECTION_\nIstoric\n_START_PARAGRAPH_\nA fost \xc3\xaenfiin\xc8\x9bat\xc4\x83 \xc3\xaen 1992 de scriitorul \xc8\x99i etnograful Ivan Malkovici \xc8\x99i este cea mai veche editur\xc4\x83 ucrainean\xc4\x83 de c\xc4\x83r\xc8\x9bi pentru copii. Sediul ei se afl\xc4\x83 la Kiev. Numele editurii provine din povestea \xe2\x80\x9e\xd0\x93\xd1\x80\xd0\xb8\xd1\x88\xd0\xb8\xd0\xbd\xd0\xb0 \xd1\x88\xd0\xba\xd0\xbe\xd0\xbb\xd1\x8c\xd0\xbd\xd0\xb0\xd1\x8f \xd1\x83\xd1\x87\xd1\x91\xd0\xb1\xd0\xb0\xe2\x80\x9d a lui Ivan Franko \xe2\x80\x94_NEWLINE_despre un b\xc4\x83iat care p\xc4\x83\xc8\x99tea g\xc3\xa2\xc8\x99tele, apoi s-a dus s\xc4\x83 \xc3\xaenve\xc8\x9be la \xc8\x99coal\xc4\x83 \xc8\x99i de fiecare dat\xc4\x83 c\xc3\xa2nd se \xc3\xaentorcea acas\xc4\x83, tat\xc4\x83l s\xc4\x83u l-a \xc3\xaentrebat: \xe2\x80\x9eCe a\xc8\x9bi \xc3\xaenv\xc4\x83\xc8\x9bat?\xe2\x80\x9d. B\xc4\x83iatul i-a r\xc4\x83spuns: \xe2\x80\x9eA-BA-BA-HA-LA-MA-HA\xe2\x80\x9d (adic\xc4\x83 \xe2\x80\x9eabecedarul\xe2\x80\x9d). C\xc3\xa2nd a revenit vara \xc8\x99i b\xc4\x83iatul s-a \xc3\xaentors s\xc4\x83 pasc\xc4\x83 g\xc3\xa2\xc8\x99tele \xc8\x99i a vrut s\xc4\x83 se laude cu ceea ce \xc3\xaenv\xc4\x83\xc8\x9base la \xc8\x99coal\xc4\x83, g\xc3\xa2sca i-a spus: \xe2\x80\x9eA-BA-BA-HA-LA-MA-HA\xe2\x80\x9d. Apoi b\xc4\x83iatul s-a g\xc3\xa2ndit c\xc4\x83 g\xc3\xa2sca nu trebuia s\xc4\x83 mearg\xc4\x83 la \xc8\x99coal\xc4\x83._NEWLINE_\xc3\x8en anul 2004 editura a v\xc3\xa2ndut \xc3\xaen Ucraina peste 400.000 de exemplare ale c\xc4\x83r\xc8\x9bilor sale, iar tirajul total al produselor poligrafice \xe2\x80\x9eA-ba-ba-ha-la-ma-ha\xe2\x80\x9d \xc3\xaen 15 ani de activitate a ajuns la 3 milioane de exemplare. Ea a tip\xc4\x83rit la \xc3\xaenceput doar c\xc4\x83r\xc8\x9bi \xc3\xaen limba ucrainean\xc4\x83, iar dup\xc4\x83 ce a avut parte de un mare succes la T\xc3\xa2rgul Interna\xc8\x9bional de Carte de la Moscova din 2001 a \xc3\xaenceput s\xc4\x83 tip\xc4\x83reasc\xc4\x83 \xc8\x99i c\xc4\x83r\xc8\x9bi \xc3\xaen limba rus\xc4\x83, cu men\xc8\x9biunea \xe2\x80\x9eV\xc3\xa2nzare doar pe teritoriul Federa\xc8\x9biei Ruse\xe2\x80\x9d. Recent, \xe2\x80\x9eA-ba-ba-ha-la-ma-ha\xe2\x80\x9d a \xc3\xaenceput s\xc4\x83 publice traduceri ale c\xc4\x83r\xc8\x9bilor proprii \xc3\xaen alte limbi: \xc3\xaen special, o poveste a redactorului-\xc8\x99ef al editurii, Malkovici, \xe2\x80\x9eMiere pentru mama\xe2\x80\x9d (\xc3\xaen ucrainean\xc4\x83 \xd0\x9c\xd0\xb5\xd0\xb4 \xd0\xb4\xd0\xbb\xd1\x8f \xd0\xbc\xd0\xb0\xd0\xbc\xd0\xb8, \xc3\xaen englez\xc4\x83 Honey for Mommy) a ap\xc4\x83rut \xc3\xaen traducerea \xc3\xaen limba englez\xc4\x83 realizat\xc4\x83 de so\xc8\x9bia pre\xc8\x99edintelui Ucrainei, Viktor Iu\xc8\x99cenko, Katerina, care a oferit c\xc3\xa2te un exemplar so\xc8\x9biilor ambasadorilor str\xc4\x83ini de la Kiev.\xc2\xa0\n_START_SECTION_\nAutori\n_START_PARAGRAPH_\nAl\xc4\x83turi de operele autorilor ucraineni, \xe2\x80\x9eA-ba-ba-ha-la-ma-ha\xe2\x80\x9c public\xc4\x83 \xc8\x99i traduceri \xc3\xaen limba ucrainean\xc4\x83 ale c\xc4\x83r\xc8\x9bilor celebre din literatura universal\xc4\x83, printre care \xc8\x99i traducerea ucrainean\xc4\x83 a ciclului de romane ale seriei Harry Potter a scriitoarei britanice J.K. Rowling \xc8\x99i, potrivit sitului Korrespondent.net,_NEWLINE_Traducerile ucrainene ale c\xc4\x83r\xc8\x9bilor scrise de J.K. Rowling, realizate de Viktor Morozov, au primit note mari de la exper\xc8\x9bi. Ele sunt considerate a fi mai precise dec\xc3\xa2t traducerile \xc3\xaen limba rus\xc4\x83. Datorit\xc4\x83 lui Ivan Malkovici, cea de-a cincea carte din ciclul Harry Potter a venit \xc3\xaen Ucraina cu o lun\xc4\x83 mai devreme dec\xc3\xa2t \xc3\xaen Fran\xc8\x9ba \xc8\x99i cu patru luni mai devreme dec\xc3\xa2t \xc3\xaen Rusia, devenind prima traducere publicat\xc4\x83 \xc3\xaen Europa._NEWLINE_Ultimul roman al ciclului, Harry Potter \xc8\x99i Talismanele Mor\xc8\x9bii, a ap\xc4\x83rut, de asemenea, \xc3\xaen edi\xc8\x9bia ucrainean\xc4\x83 A-ba-ba-ha-la-ma-ha ca prima traducere publicat\xc4\x83.'